Diari Oficial de la Generalitat Valenciana


Sumari del DOGV 7050, del 20-06-2013 (2013/6170)

Notificació de la sentència dictada en el juí verbal número 212/2012.
---------------------------------------------------------------------

### Dades del document

Número de DOGV
:   7050

Data del DOGV
:   20-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6170


Organisme emissor
:   Jutjat de Primera Instància i Instrucció Número 1 de Carlet

Tipus de document
:   Edicte

Notificació de la sentència dictada en el juí verbal número 212/2012.  
 [2013/6170]  
En el present procediment verbal 212/2012, seguit a instàncies de Gas Natural Servicios SDG, SA, contra Ijaz Ahmet, s'ha dictat la sentència que, literalment, diu així:  
«Sentència número 33  
Carlet, 14 de maig de 2013  
María Pastor Bayarri, jutgessa del Jutjat de Primera Instància i Instrucció número 1 de Carlet, he vist estes actuacions de juí verbal, seguides davant d'este Jutjat amb el número 212/2012, sobre reclamació d'una quantitat, a instàncies de la mercantil Gas Natural Servicios SDG, SA, representada per la procuradora Elena Medina Cuadros i amb l'assistència lletrada de Martín Quirós Morato, contra Ijaz Ahmet, declarat en situació processal de rebel·lia.  
Dispositiva  
Que estime íntegrament la demanda interposada per la procuradora Elena Medina Cuadros, en nom i representació de la mercantil Gas Natural Servicios SDG, SA, contra Ijaz Ahmet, declarat en situació processal de rebel·lia, declare que hi pertoca, i en conseqüència:  
  
- Declare resolt el contracte de subministrament de gas subscrit entre Ijaz Ahmet i Gas Natural Servicios SDG, SA, per a l'immoble siti en el carrer dels Reis Catòlics, número 32, baixos, de la localitat de Benifaió.  
?Condemne l'esmentat demandat, una vegada siga ferma la present resolució, a pagar a la part actora, o a la persona que legítimament el represente, la quantitat de cinc mil quaranta-set euros i setanta-un cèntims (5.047,71 €), que efectivament li són deguts, pel gas consumit des de l'última factura de data 1 de desembre de 2011, més la quantitat que es determine en execució de sentència resultant de la facturació compresa entre l'última lectura facturada i la que resulte en el moment de la desconnexió, més els interessos legals procedents.  
  
?Condemne l'esmentat demandat, una vegada siga ferma la present resolució, a permetre i consentir l'entrada a l'esmentat immoble de la comissió judicial junt amb els empleats de Gas Natural perquè realitzen la presa de lectura del comptador de gas instal·lat en el seu interior i realitzen les operacions necessàries per a la suspensió del subministrament per mitjà de la desconnexió i retirada del comptador.  
Tot això amb expressa imposició de costes a la part demandada.  
Lliureu-ne una testimoniança, la qual es portarà a les actuacions i l'original quedarà en el present llibre.  
Notifiqueu-la a les parts.  
Esta resolució no és ferma, i en contra es pot interposar un recurs d'apel·lació en el termini de 20 dies a comptar des de l'endemà de la notificació, i que haurà d'interposar-se davant d'este Jutjat (Llei 37/2011, de 10 octubre, de Mesures d'Agilització Processal). Per a l'admissió a tràmit de l'esmentat recurs haurà de constituir-se un depòsit de 50 euros en el banc Banesto, de conformitat amb la disposició addicional 15a de la Llei Orgànica del Poder Judicial.  
Esta és la meua sentència, que pronuncie, mane i firme.»  
I atés que el demandat, Ijaz Ahmet, es troba en parador desconegut, expedisc este edicte a fi que li valga de notificació de forma deguda.  
  
  
Carlet, 16 de maig de 2013.- El secretari judicial: Vicente Manuel Bolufer Francia.